Τζέφρι Ευγενίδης

Ο Τζέφρι Ευγενίδης (Jeffrey Kent Eugenides, 8 Μαρτίου 1960) είναι Αμερικανός συγγραφέας, ελληνικής καταγωγής.

Βιογραφία
Γεννήθηκε στις 8 Μαρτίου 1960 στο Ντιτρόιτ του Μίσιγκαν. Οι γονείς του πατέρα του μετανάστευσαν στην Αμερική από τη Μικρά Ασία, ενώ η μητέρα του έχει Ιρλανδικές ρίζες.
Αποφοίτησε με έπαινο από το Πανεπιστήμιο Μπράουν και απέκτησε μεταπτυχιακό τίτλο σπουδών στην Αγγλική Φιλολογία και Δημιουργική γραφή από το Πανεπιστήμιο Στάνφορντ, το 1986.
Το πρώτο του μυθιστόρημα Αυτόχειρες παρθένοι (The Virgin Suicides), εκδόθηκε το 1993 και έγινε ταινία το 1999, υπό τη σκηνοθεσία της Σοφίας Κόπολα, με πρωταγωνιστές τους Κίρστεν Ντανστ, Τζος Χάρτνετ, Καθλίν Τέρνερ και Τζέημς Γουντς. Το βιβλίο αυτό έχει μεταφραστεί σε 15 γλώσσες.
Το δεύτερο μυθιστόρημά του Middlesex, Ανάμεσα στα δύο φύλα (Middlesex), που εκδόθηκε το 2003, απέσπασε διθυραμβικές κριτικές και βραβεύτηκε με το βραβείο Πούλιτζερ.
Το τρίτο μυθιστόρημά του, Σενάριο γάμου (The marriage plot) εκδόθηκε το 2012.

Κάποια από τα έργα του έχουν δημοσιευθεί σε περιοδικά όπως The New Yorker, The Paris Review, The Yale Review, Granta, Best American Short Stories.
Εκτός απο το βραβείο Πούλιτζερ, έχει επίσης βραβευτεί με το Whiting Writer's Award, και με το Harold D. Vursell Award, από την Αμερικανική Ακαδημία Τεχνών και Γραμμάτων.
Έζησε για λίγα χρόνια με την σύζυγό του Karen Yamauci και την κόρη τους στο Βερολίνο, ενώ τώρα κατοικεί και πάλι στο Σικάγο.

Εργογραφία
1993:  Αυτόχειρες παρθένοι - (The Virgin Suicides), μυθιστόρημα. (μτφ. Έφη Καλλιφατίδη, για τις εκδ. "Libro", α΄ έκδ. 1995)
1997: Air Mail, συλλογή διηγημάτων 
1997: The Speed of Sperm, διήγημα, (εκδ. Granta)
1999:  Timeshare, διήγημα (The Pushcart Prize XXIII, Henderson ed., Pushcart)
2000: Baster, διήγημα (Remnick ed., Random House)
2001: Ancientt Myths, διήγημα (εκδ. The Spatial Uncanny, James Casebere, Sean Kelly Gallery)
2003: Middlesex, Ανάμεσα στα δύο φύλα - (Middlesex), μυθιστόρημα που κέρδισε το Βραβείο Πούλιτζερ (Μυθοπλασίας)  για το 2003. (μτφ. Άννα Παπασταύρου, α΄ έκδοση για τις εκδ. "Libro", 2003, επανέκδοση για τις εκδ. "Πατάκης", 2014)
2005: Early Music, διήγημα (εκδ The New Yorker)
2008: Της αγάπης μου ο σπουργίτης πέταξε: διαδρομές αγάπης από τον Τσέχωφ στην Μάνρο- (My mistress's sparrow is dead : great love stories from Chekhov to Munro), ανθολόγηση κειμένων και επιμέλεια του συγγραφέα. (μτφ. Άννα Παπασταύρου για τις εκδ. "Libro", 2009)
2011: Σενάριο γάμου - (The Marriage Plot), μυθιστόρημα που τιμήθηκε με τα βραβείο «Adult Fiction Book of the Year» από την «American Booksellers Association». (μτφ. Άννα Παπασταύρου για τις εκδ. "Πατάκης", 2012) 
2017: Fresh Complaint, συλλογή διηγημάτων

Πηγές και Παραπομπές
http://www.mostlyfiction.com/contemp/eugenides.htm

Εξωτερικοί Σύνδεσμοι 

https://web.archive.org/web/20060323020324/http://contemporarylit.about.com/cs/currentreviews/fr/middlesex.htm
https://web.archive.org/web/20080330081904/http://www.powells.com/authors/eugenides.html
http://www.3ammagazine.com/litarchives/2003/sep/interview_jeffrey_eugenides.html

 
Αμερικανοί μυθιστοριογράφοι
Ελληνοαμερικανοί